Publication: Magyar Közlöny
Issue: MK-2003-2 (Year: 2003, Number: 2)
Era: 1990-2004
Section: az 1/2003. (I. 8.) FVM—ESZCSM együttes rendelethez
Paragraph Index: 691

4. A tejfeldolgozó-üzembe érkezõ nyers tej hõkezelése: 4.1. A nyers tej hõkezelésére a 2. § 13. pontjában meghatározott eljárásokat lehet alkalmazni. 4.2. A tejfeldolgozó-üzembe érkezõ nyers tejet, amennyiben azt a tejtermelõ gazdaságban, a tejgyûjtõben, a hõkezelõ-üzemben vagy a standardizáló központban nem hûtötték és azt az üzemben sem hûtik, az átvétel után azonnal, átmeneti tárolás nélkül hõkezelni kell. 4.3. A tejfeldolgozó-üzembe érkezõ nyers tejet, amennyiben azt négy órán belül nem hõkezelik, közvetlenül az átvétel után legalább 6 ˚C, legfeljebb 4 ˚C hõmérsékletre kell hûteni, és a hõkezelésig ezen a hõmérsékleten kell tárolni. 4.4. A 4.3. pont szerint hûtött és tárolt nyers tejet 48 órán belül hõkezelni kell. 4.5. Amennyiben a tejfeldolgozó-üzembe érkezõ nyers tej hõkezelését 36 órán túl végzik el, közvetlen vagy közvetett módszerrel vizsgálni kell annak mikrobaszámát. Ha a mikrobaszám a 300 000 cfu/cm3 értéket meghaladja, a nyers tej hõkezelt fogyasztói tej elõállítására nem használható fel. 4.6. A tejfeldolgozó-üzembe érkezõ nyers juh-, kecskeés bivalytejet közvetlenül az átvétel után legalább 6 ˚C, legfeljebb 4 ˚C hõmérsékletre kell hûteni, és a hõkezelésig ezen a hõmérsékleten kell tárolni. Az így hûtött és tárolt tej hõkezelését 72 órán belül el kell végezni. 4.7. A tejfeldolgozó-üzemben a nyers tej hõkezelését a VII. fejezet 4—7. pontjában meghatározott feltételeket teljesítõ berendezésekkel kell elvégezni. A hõkezelés jellemzõit (hõmérséklet, idõtartam) regisztráló dokumentumokat legalább két évig meg kell õrizni.

Source: https://magyarkozlony.hu/hivatalos-lapok/599fd4fa8b0976f84e57a6b419db344011e71e20/dokumentumok/805112a7a69b0fec7bedb29517e0d4d8b283cf4c/letoltes